
84 DR.30.6.2008 

 
USUL 

 

MENANGGUHKAN MESYUARAT 
DI BAWAH P.M. 16(3) 

 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]:  Tuan Yang di-Pertua, saya mohon mencadangkan: 

 “Bahawa mengikut Peraturan Mesyuarat 16(3) mesyuarat ini 
 ditangguhkan sekarang.” 

Timbalan Menteri Tenaga, Air dan Komunikasi [Dato' Joseph Salang anak 
Gandum]:  Saya pohon menyokong. 

 

UCAPAN-UCAPAN PENANGGUHAN 

 

Impak Terhadap Penguatkuasaan  
Akta Industri Perkhidmatan Air Negara dan Akta Suruhanjaya Air Negara 

 

5.31 ptg. 

Tuan Mohd. Nasir bin Zakaria [Padang Terap]:  Assalamualaikum 
warahmatullahi wabarakatuh dan salam sejahtera.  Tuan Yang di-Pertua, terima kasih 
kerana membenarkan saya untuk membuat ucapan penangguhan.  Pada Julai 2006, Akta 
Industri Perkhidmatan Air 2006 dan Akta Suruhanjaya Perkhidmatan Air Negara 2006 telah 
diperkenalkan dan diluluskan yang bertujuan menstrukturkan semula pengurusan air dan 
menguatkuasakan pengurusan serta mengawal seliaan sektor dan industri air bagi seluruh 
Malaysia yang akan diletakkan sepenuhnya di bawah Kerajaan Persekutuan, Federalization 
of Water Industry.   

Ini bermakna, kerajaan negeri hanya akan dipertanggungjawabkan untuk 
membekal sumber air sahaja.  Kesan ataupun impak daripada penguatkuasaan Akta 
Perkhidmatan Air dan Akta Suruhanjaya Air Negara, yang pertama Kerajaan Persekutuan 
melalui Perbadanan Aset Air Berhad, syarikat milikan penuh oleh Kementerian Kewangan 
akan mengambil alih aset dan liabiliti syarikat perawatan dan perbekalan air sama ada 
dimiliki oleh pihak kerajaan negeri atau pihak swasta.  Untuk membolehkan aset-aset 
tersebut diambil alih, Perbadanan Aset Air Berhad akan menerbitkan bon untuk membiayai 
proses tersebut.   

Yang kedua aktiviti perawatan dan pembekalan air akan diberi melalui konsep 
kontrak.  Bukan lagi konsesi.  Syarikat terbabit hanya dipertanggungjawabkan dalam 
operasi perawatan dan pembekalan air sahaja.  Sebarang pembangunan aset yang baru 
akan dibiayai oleh PAAB ataupun Perbadanan Aset Air Berhad selaku asset owner.   

Yang ketiga dari segi perolehan.  Syarikat terbabit akan mengenakan charge 
kepada Perbadanan Aset Air Berhad atas perkhidmatan perawatan dan perbekalan air yang 
diberi dan Perbadanan Aset Air Berhad juga akan mengenakan charge kepada syarikat 
terbabit kerana mengguna dan beroperasi aset-aset perawatan dan perbekalan air milik 
Perbadanan Aset Air Berhad ataupun Kerajaan Persekutuan.   

Yang keempat tempoh kontrak adalah selama tiga tahun dan akan diperbaharui.  
Pelanjutan kontrak tersebut bergantung kepada pencapaian syarikat tersebut dalam ujian 
key performance indicators yang telah ditetapkan oleh Suruhanjaya Perkhidmatan Air 
Negara.  Dari segi penentuan takrif kepada bekalan air, ia akan ditentukan oleh 
Suruhanjaya Perkhidmatan Air Negara.   



USUL. MENANGGUHKAN MESYUARAT DI BAWAH P.M. 16(3). Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Yang di-Pertua, saya mohon mencadangkan: "Bahawa mengikut Peraturan Mesyuarat 16(3) mesyuarat ini ditangguhkan sekarang." Timbalan Menteri Tenaga, Air dan Komunikasi [Dato' Joseph Salang anak Gandum]: Saya pohon menyokong. UCAPAN-UCAPAN PENANGGUHAN. Impak Terhadap Penguatkuasaan Akta Industri Perkhidmatan Air Negara dan Akta Suruhanjaya Air Negara. 5.31 ptg. Tuan Mohd. Nasir bin Zakaria [Padang Terap]: Assalamualaikum warahmatullahi wabarakatuh dan salam sejahtera. Tuan Yang di-Pertua, terima kasih kerana membenarkan saya untuk membuat ucapan penangguhan. Pada Julai 2006, Akta Industri Perkhidmatan Air 2006 dan Akta Suruhanjaya Perkhidmatan Air Negara 2006 telah diperkenalkan dan diluluskan yang bertujuan menstrukturkan semula pengurusan air dan menguatkuasakan pengurusan serta mengawal seliaan sektor dan industri air bagi seluruh Malaysia yang akan diletakkan sepenuhnya di bawah Kerajaan Persekutuan, Federalization of Water Industry. Ini bermakna, kerajaan negeri hanya akan dipertanggungjawabkan untuk membekal sumber air sahaja. Kesan ataupun impak daripada penguatkuasaan Akta Perkhidmatan Air dan Akta Suruhanjaya Air Negara, yang pertama Kerajaan Persekutuan melalui Perbadanan Aset Air Berhad, syarikat milikan penuh oleh Kementerian Kewangan akan mengambil alih aset dan liabiliti syarikat perawatan dan perbekalan air sama ada dimiliki oleh pihak kerajaan negeri atau pihak swasta. Untuk membolehkan aset-aset tersebut diambil alih, Perbadanan Aset Air Berhad akan menerbitkan bon untuk membiayai proses tersebut. Yang kedua aktiviti perawatan dan pembekalan air akan diberi melalui konsep kontrak. Bukan lagi konsesi. Syarikat terbabit hanya dipertanggungjawabkan dalam operasi perawatan dan pembekalan air sahaja. Sebarang pembangunan aset yang baru akan dibiayai oleh PAAB ataupun Perbadanan Aset Air Berhad selaku asset owner. Yang ketiga dari segi perolehan. Syarikat terbabit akan mengenakan charge kepada Perbadanan Aset Air Berhad atas perkhidmatan perawatan dan perbekalan air yang diberi dan Perbadanan Aset Air Berhad juga akan mengenakan charge kepada syarikat terbabit kerana mengguna dan beroperasi aset-aset perawatan dan perbekalan air milik Perbadanan Aset Air Berhad ataupun Kerajaan Persekutuan. Yang keempat tempoh kontrak adalah selama tiga tahun dan akan diperbaharui. Pelanjutan kontrak tersebut bergantung kepada pencapaian syarikat tersebut dalam ujian key performance indicators yang telah ditetapkan oleh Suruhanjaya Perkhidmatan Air Negara. Dari segi penentuan takrif kepada bekalan air, ia akan ditentukan oleh Suruhanjaya Perkhidmatan Air Negara.